

REPUBLIKA HRVATSKA

ZAGRBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ:238/10-01-01/2-20-15

Ivanić-Grad, 23. ožujka 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o davanju suglasnosti na ishođenje bankarske garancije**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**ODLUKU**

**o davanju suglasnosti na ishođenje bankarske garancije**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskoga vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Statuta Grada Ivanić-Grada (Službeni glasnik, broj 02/14 i 01/18) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_\_\_ 2020. donijelo je sljedeću

**ODLUKU**

**o davanju suglasnosti na ishođenje bankarske garancije**

I.

Gradsko vijeće Grada Ivanić-Grada razmatrao je zahtjev Vatrogasne postrojbe Grada Ivanić-Grada za davanjem suglasnosti na ishođenje bankarske garancije prema društvu INA d.o.o. za dobro izvršenje usluge.

Vatrogasnoj postrojbi Grada Ivanić-Grad potrebna je suglasnost za ishođenje bankarske garancije na iznos od 600.000,00 kn, a u skladu s Ugovorom između društva INA d.d. i Vatrogasne postrojbe Grada Ivanić-Grada vezano za posao najma profesionalnih vartogasaca za uslugu zaštite od požara na objektima društva INA d.d.

Bankarsku garanciju Vatrogasnoj postrojbi Grada Ivanić-Grad izdat će Privredna banka Zagreb d.d.

II.

Gradsko vijeće Grada Ivanić-Grada daje suglasnost na ishođenje bankarske garancije iz točke I. ove Odluke.

III.

Ova odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: Predsjednik Gradskog vijeća:

URBROJ:

Ivanić-Grad, 2020. Željko Pongrac, pravnik kriminalist

|  |  |
| --- | --- |
| **PREDMET:** | Odluka o davanju suglasnosti na ishođenje bankarske garancije |
| **PRAVNI TEMELJ:** | Temeljem članka 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za financije i proračun |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Vatrogasna postrojba Grada Ivanić-Grada podnijela je Gradskom vijeću Grada Ivanić-Grada dana 20. ožujka 2020. godine ponudu PBZ banke za ugovaranje revolving linije za garancije i pisma namjere kako bi Gradsko vijeće dalo pisane suglasnosti za ishođenje bankarske garancije.

Vatrogasnoj postrojbi Grada Ivanić-Grad potrebna je suglasnost za ishođenje bankarske garancije na iznos do 600.000,00 kn, a u skladu s Ugovorom između društva INA d.d. i Vatrogasne postrojbe Grada Ivanić-Grada koji će se zaključiti za posao najma profesionalnih vartogasaca za uslugu zaštite od požara na objektima društva INA d.d., a za koji posao društvo INA d.d. traži od pružatelja usluge ishođenje bankarske garancije na iznos od 10% od vrijednosti ugovorenih poslova.

U skladu s navedenim, Vatrogasnoj postrojbi je potrebna suglasnost Grada Ivanić-Grada kao osnivača za ishođenje bankarske garancije.

Molim Gradsko vijeće da usvoji ovu Odluku.