

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIKA

KLASA: 022-01/20-01/3

URBROJ:238/10-01-01/2-20-18

Ivanić-Grad, 23. ožujka 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o financiranju DJEČJEG VRTIĆA „ RODA „ u vrijeme kada je vrtić zatvoren uslijed pandemije korona virusa COVID-19

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**O D L U K E**

**O FINANCIRANJU DJEČJEG VRTIĆA „ RODA „ U VRIJEME KADA JE VRTIĆ ZATVOREN USLIJED PANDEMIJE KORONA VIRUSA COVID-19**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Tihana Vuković Počuč, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), Odluke Vlade Republike Hrvatske od 13. ožujka 2020. o obustavi izvođenja nastave na visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi rada na daljinu ( NN 29/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2020. godine donijelo je

**O D L U K U**

**o financiranju DJEČJEG VRTIĆA „ RODA „ u vrijeme kada je vrtić zatvoren uslijed pandemije korona virusa COVID-19**

Članak 1.

Programom javnih potreba u području predškolskog odgoja i obrazovanja, te skrbi o djeci rane i predškolske dobi Grada Ivanić-Grada od 18. prosinca 2019., KLASA: 021-05/19-01/10, URBROJ: 238/10-02-01/2-19-23 utvrđena je javna potreba Grada Ivanić-Grada za smještajem ukupno do 34 djece predškolske dobi u privatnom Dječjem vrtiću Roda što je sufinancirano sredstvima Proračuna Grada Ivanić-Grada za 2020.

Članak 2.

Temeljem ove odluke, a sa svrhom pomoći građanima grada Ivanić-Grada, DJEČJI VRTIĆ „ RODA „ zbog zatvaranja objekata uslijed izvanrednih i nepredviđenih okolnosti uzrokovanih pandemijom virusa COVID 19 ostvaruje u periodu od 16.03.2020. do prestanka mjera Vlade Republike Hrvatske pravo na puni iznos dosadašnjeg sufinanciranja programa koji za cjelodnevni program iznosi 1.370,00 kn po djetetu, uz uvjet da se u ustanovi zadrži broj zaposlenih koji je bio i prije nastupanja mjere obustave rada.

Članak 3.

Ova Odluka stupa na snagu prvog dana od dana objave, a objavit će se u Službenom glasniku Gradu Ivanić-Gradu.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke financiranju DJEČJEG VRTIĆA „ RODA „ u vrijeme kada je vrtić zatvoren uslijed pandemije korona virusa COVID-19 |
| **PRAVNI TEMELJ:** | Na temelju članka članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19), Odluke Vlade Republike Hrvatske od 13. ožujka 2020. o obustavi izvođenja nastave na visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi rada na daljinu ( NN 29/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odlukom Vlade Republike Hrvatske od 13. ožujka 2020. o obustavi izvođenja nastave na visokim učilištima, srednjim i osnovnim školama te redovnom radu ustanova predškolskog odgoja i obrazovanja i uspostavi rada na daljinu ( NN 29/20 ) obustavljen je rad vezan uz prijam djece u ustanovama predškolskog odgoja i obrazovanja. Zbog navedenih razloga obaviješću ravnateljice DV RODA od 13. ožujka 2020. obustavljen je rad ustanove.

Programom javnih potreba u području predškolskog odgoja i obrazovanja, te skrbi o djeci rane i predškolske dobi Grada Ivanić-Grada od 18. prosinca 2019., KLASA: 021-05/19-01/10, URBROJ: 238/10-02-01/2-19-23 utvrđena je javna potreba Grada Ivanić-Grada za sufinanciranjem sredstvima Proračuna Grada Ivanić-Grada za 2020. godinu smještaja ukupno do 34 djece predškolske dobi u privatnom Dječjem vrtiću Roda.

Interes grada Ivanić-Grada je i nakon prestanka mjera propisnih Odlukom Vlade RH imati osiguran smještaj za 34 djece sukladno gore navedenome Programu javnih potreba u području predškolskog odgoja i obrazovanja. Zbog dosljedne primjene predmetne Odluke Vlade RH ( NN 29/20 ) ugrožena je u cjelini opstojnost same ustanove i prijeti otkazivanje ugovora o radu zaposlenicima, slijedom čega je predloženo nastaviti sufinanciranje programa koji za cjelodnevni program iznosi 1.370,00 kn po djetetu, uz uvjet da se u ustanovi zadrži broj zaposlenih koji je bio i prije nastupanja mjere obustave rada.