REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ:238/10-01-01/2-20-11

Ivanić-Grad, 23. ožujka 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o stavljanju van snage Odluke o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**O D L U K E**

**o stavljanju van snage Odluke o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19) i članka 35. Statuta Grada Ivanić-Grada (Službeni glasnik, broj 02/14 i 01/18), Gradsko vijeće Grada Ivanić-Grada na svojoj . sjednici održanoj dana \_\_\_\_\_\_\_ 2020. godine donijelo je sljedeći

**O D L U K U**

**o stavljanju van snage Odluke o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada**

I.

Gradsko vijeće Grada Ivanić-Grada na svojoj 22. sjednici održanoj dana 12. rujna 2019. godine usvojilo je Odluku o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada (Službeni glasnik Grada Ivanić-Grada, broj 07/2019).

II.

Sukladno preporuci Ministarstva graditeljstva i prostornog uređenja temeljem uvida u svu dokumentaciju vezanu na Odluku o ispravku greške u grafičkom dijelu elaborata Odluke o donošenju II. izmjena i dopuna prostornog plana uređenja Grada Ivanić-Grada, koja je donesena na 22. sjednici Gradskog vijeća Grada Ivanić-Grada održanoj dana 12. rujna 2019. godine (Službeni glasnik Grada Ivanić-Grada, broj 07/2019), utvrđena je potreba ispravka spomenute greške u zakonski propisanom postupku izrade izmjena i dopuna Prostornog plana uređenja Grada Ivanić-Grada, a ne donošenjem Odluke o ispravku greške.

Slijedom gore navedenog, donosi se ova Odluka o stavljanju van snage Odluke o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada.

III.

Ova Odluka stupa na snagu prvog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka o stavljanju van snage Odluke o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19) i članka 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Dana 04. veljače 2020. godine Grad Ivanić-Grad je primio dopis Ministarstva graditeljstva i prostornog uređenja od dana 28. siječnja 2020. (KLASA: 040-02/19-01/59, URBROJ: 531-07-1-20-2) kojim dopisom navedeno Ministarstvo daje preporuke vezane uz zaprimljenu Odluku o ispravku greške u grafičkom dijelu elaborata Odluke o donošenju II. izmjena i dopuna prostornog plana uređenja Grada Ivanić-Grada, Odluku o ispravku greške u grafičkom dijelu elaborata Odluke o donošenju III. izmjena i dopuna prostornog plana uređenja Grada Ivanić-Grada i Ispravak grafičkog dijela „Elaborata pročišćenog teksta Odredbi za provođenje i Grafičkog dijela plana“.

Navedenim dopisom Ministarstva utvrđena je potreba ispravka spomenute greške u propisanom postupku izrade izmjena i dopuna Prostornog plana uređenja Grada Ivanić-Grada, a ne donošenjem Odluke o ispravku greške te je stoga potrebno Odluku o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada staviti van snage.

Slijedom navedenog, predlaže se Gradskom vijeću usvajanje ove Odluke.