

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIKA

KLASA: 022-01/20-01/3

URBROJ:238/10-01-01/2-20-17

Ivanić-Grad, 23. ožujka 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o ukidanju sudjelovanja roditelja u cijeni redovitog programa Dječjeg vrtića Ivanić-Grad u vrijeme kada su objekti zatvoreni uslijed pandemije korona virusa COVID-19

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**O D L U K E**

**O UKIDANJU SUDJELOVANJA RODITELJA U CIJENI REDOVITOG PROGRAMA**

**DJEČJEG VRTIĆA IVANIĆ-GRAD U VRIJEME KADA SU OBJEKTI ZATVORENI**

**USLIJED PANDEMIJE KORONA VIRUSA COVID-19**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određujese Tihana Vuković Počuč, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 48. st. 4. Zakona o predškolskom odgoju i obrazovanju ( NN 10/97, 107/07, 94/13 i 98/19 ), Odluke Vlade Republike Hrvatske od 13. ožujka 2020. o obustavi izvođenja nastave na visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi rada na daljinu ( NN 29/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2020. godine donijelo je

**O D L U K U**

**o ukidanju sudjelovanja roditelja u cijeni redovitog programa Dječjeg vrtića Ivanić-Grad u vrijeme kada su objekti zatvoreni uslijed pandemije korona virusa COVID-19**

Članak 1.

Odlukom Gradskog vijeća Grada Ivanić-Grada, KLASA: 021-01/14-01/3, URBROJ: 238/10-01/06-14-3 od 18. veljače 2014. propisano je sudjelovanje roditelja u cijeni redovitog programa Dječjeg vrtića Ivanić-Grad.

Članak 2.

Od dana 16. ožujka 2020. pa sve do uspostave ponovnog rada objekata Dječjeg vrtića Ivanić-Grad zatvorenih uslijed pandemije korona virusa COVID – 19 ukida se sudjelovanje roditelja u cijeni redovitog programa Dječjeg vrtića Ivanić-Grad.

Članak 3.

Ova Odluka stupa na snagu prvog dana od dana objave, a objavit će se u Službenom glasniku Gradu Ivanić-Gradu.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o ukidanju sudjelovanja roditelja u cijeni redovitog programa Dječjeg vrtića Ivanić-Grad u vrijeme kada su objekti zatvoreni uslijed pandemije korona virusa COVID-19 |
| **PRAVNI TEMELJ:** | Na temelju članka 48. st. 4. Zakona o predškolskom odgoju i obrazovanju ( NN 10/97, 107/07, 94/13 i 98/19 ), Odluke Vlade Republike Hrvatske od 13. ožujka 2020. o obustavi izvođenja nastave na visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi rada na daljinu ( NN 29/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odlukom Vlade Republike Hrvatske od 13. ožujka 2020. o obustavi izvođenja nastave na visokim učilištima, srednjim i osnovnim školama te redovnom radu ustanova predškolskog odgoja i obrazovanja i uspostavi rada na daljinu ( NN 29/20 ) obustavljen je rad vezan uz prijam djece u ustanovama predškolskog odgoja i obrazovanja. Slijedom navedenoga odlukom Gradonačelnika od 13. ožujka 2020., KLASA: 022-05/20-01/20, URBROJ: 238/10-02-01/1-20-2, a uslijed pojave bolesti uzrokovane novim korona virusom COVID-19 privremeno su zatvoreni objekti Dječjeg vrtića Ivanić-Grad: objekt SUNCE, Šenoina 11, Graberje Ivanićko, objekt VJEVERICE, Josipa Kelšina 11, Ivanić-Grad ( Poljana ), objekt SUNCOKRET, Park hrvatskih branitelja 3, Ivanić-Grad, objekt LIVADA, M.Trnine 2 ( Žeravinec ), Ivanić-Grad objekt TRATINČICA, Savska 69/d, Posavski Bregi.

Slijedom navedenoga, od dana 16. ožujka 2020. pa sve do uspostave ponovnog rada objekata Dječjeg vrtića Ivanić-Grad zatvorenih uslijed pandemije korona virusa COVID – 19 ukida se sudjelovanje roditelja u cijeni redovitog programa Dječjeg vrtića Ivanić-Grad propisano Odlukom Gradskog vijeća Grada Ivanić-Grada, KLASA: 021-01/14-01/3, URBROJ: 238/10-01/06-14-3 od 18. veljače 2014.