

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIKA

KLASA: 022-01/20-01/3

URBROJ:238/10-01-01/2-20-14

Ivanić-Grad, 23. ožujka 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Programa potpora poljoprivredi na području Grada Ivanić-Grada za 2020. godinu

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**PROGRAMA POTPORA POLJOPRIVREDI NA PODRUČJU**

**GRADA IVANIĆ-GRADA ZA 2020. GODINU**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određujese Anita Sušac, Voditeljica odsjeka za poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 36. Zakona o poljoprivredi („Narodne novine“ br. 118/18 i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2020. godine donijelo je

**PROGRAM POTPORA POLJOPRIVREDI NA PODRUČJU**

**GRADA IVANIĆ-GRADA ZA 2020. GODINU**

I. OPĆI UVJETI

Članak 1.

Ovim Programom utvrđuju se aktivnosti u poljoprivredi za koje će Grad Ivanić-Grad u 2020. godini dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Grada Ivanić-Grada.

Članak 2.

Sredstva po ovom Programu dodjeljuju se u obliku:

- državne potpore usklađene s Uredbom Komisije (EU) br. 702/2014 od 25. lipnja 2014. o proglašenju određenih kategorija potpora u sektoru poljoprivrede i šumarstva te u ruralnim područjima spojivima s unutarnjim tržištem u primjeni članaka 107. i 108. Ugovora o funkcioniranju Europske unije (SL L 193, 1.7.2014.) i Uredbom Komisije (EU) br. 2019/289 od 19. veljače 2019 o izmjeni Uredbe (EU) br. 702/2014 o proglašenju određenih kategorija potpora u sektoru poljoprivrede i šumarstva te u ruralnim područjima spojivim s unutarnjim tržištem u primjeni članka 107. i 108. Ugovora o funkcioniranju Europske unije (SL L 48, 20.2.2019.) – u daljnjem tekstu: Uredba 702/2014.;

- potpore male vrijednosti usklađene sa Uredbom Komisije (EU) br.1407/2013 od 18. prosinca 2013. g. o primjeni članka 107. i 108. Ugovora o funkcioniranju Europske unije na de minimis potpore – u daljnjem tekstu: Uredba 1407/2013.

Članak 3.

Potpore iz članka 1. Ovog Programa dodjeljivati će se kako slijedi:

DIO I

**Sukladno Uredbi br. 702/2014:**

1. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom (čl. 14. Uredbe br. 702/2014)
2. Potpore za plaćanje premije osiguranja (čl. 28. Uredbe br. 702/2014)

DIO II

**Sukladno Uredbi 1407/2013:**

1. Edukacija i stručno osposobljavanje
2. Potpora za razvoj proizvodnje i marketing proizvoda
3. Potpora za prijavu dokumentacije za nacionalne i međunarodne fondova

Potpore iz članka 1. ovog Programa dodjeljivat će se za 2020. godinu u iznosu od  
680.000,00 kuna godišnje i to za mjere kako slijedi:

|  |  |  |
| --- | --- | --- |
| **MJERA** | **NAZIV MJERE** | **Planirani iznos za 2020. godinu** |
| **DIO I. - potpore sukladno Uredbi br. 702/2014** | | |
| 1. Potpore za ulaganja u materijalnu imovinu ili nematerijalnu imovinu na poljoprivrednim  gospodarstvima povezana s primarnom poljoprivrednom proizvodnjom (čl. 14. Uredbe  br. 702/2014) | | |
| 1.1. | Kupnja višegodišnjeg certificiranog sadnog materijala | 50.000,00 |
| 1.2. | Građenje i/ili rekonstrukcija putne mreže unutar gospodarstva | 100.000,00 |
| 1.3. | Kupnja mehanizacije za obavljanje poljoprivredne djelatnosti | 200.000,00 |
| 1.4. | Kupnja ograde za životinje | 50.000,00 |
| 1.5. | Podizanje protugradnih mreža | 50.000,00 |
| 2. Potpore za plaćanje premije osiguranja (čl. 28. Uredbe br. 702/2014) | | |
| 2.1. | Potpora za plaćanje premije osiguranja | 100.000,00 |
| **DIO II. - De minimis potpore sukladno Uredbi br. 1407/2013** | | |
| 3. | Edukacija i stručno osposobljavanje | 30.000,00 |
| 4. | Potpore za financiranje poljoprivrednih zadruga | 50.000,00 |
| 5. | Potpore za izradu dokumentacije za prijavu na EU fondove | 50.000,00 |
|  | **UKUPNO:** | 680.000,00 |

Članak 4.

**DIO I**

**Državne potpore usklađene s Uredbom br. 702/2014**

Pojmovi korišteni u ovom dijelu Programa imaju jednako značenje kao pojmovi u Uredbi 702/2014.

Za potrebe ove Uredbe primjenjuju se sljedeće definicije:

(1) "potpora" znači svaka mjera koja ispunjava sve kriterije utvrđene u članku 107. stavku 1. Ugovora o funkcioniranju Europske unije (u daljnjem tekstu: Ugovora);

(2) "MSP" ili "mikro, mala i srednja poduzeća" znači poduzetnici koji ispunjavaju kriterije utvrđene u Prilogu I.Uredbe 702/2014;

(3) "sektor poljoprivrede" znači svi poduzetnici koji se bave primarnom poljoprivrednom proizvodnjom, preradom ili stavljanjem na tržište poljoprivrednih proizvoda;

(4) "poljoprivredni proizvod" znači proizvodi navedeni u Prilogu I. Ugovoru, osim proizvoda ribarstva i akvakulture navedenih u Prilogu I. Uredbi (EU) br. 1379/2013 Europskog parlamenta i Vijeća (1);

(5) "primarna poljoprivredna proizvodnja" znači proizvodnja proizvoda iz tla ili stočarstva navedenih u Prilogu I. Ugovoru bez obavljanja dodatnih radnji kojima bi se promijenila priroda tih proizvoda;

(6) "poljoprivredno gospodarstvo" znači jedinica koja se sastoji od zemljišta, prostorija i objekata koji se upotrebljavaju za primarnu poljoprivrednu proizvodnju;

(7) "elementarne nepogode" znači potresi, snježne lavine, odroni tla i poplave, pijavice, uragani, erupcije vulkana i šumski požari prirodnog podrijetla;

posjedu odnosno tijekom prijevoza, ali koje nisu zaklane radi prehrane ljudi;

(8) "nepovoljne klimatske prilike koje se mogu izjednačiti s elementarnom nepogodom" znači nepovoljni vremenski uvjeti kao što su mraz, oluje i tuča, led, jaka kiša ili suša koja uništava više od 30 % prosječne proizvodnje na temelju:

(a) prethodnog trogodišnjeg razdoblja ili

(b) trogodišnjeg prosjeka temeljenog na prethodnom petogodišnjem razdoblju nakon odbitka najviše i najniže vrijednosti;

(9) "druge nepovoljne klimatske prilike" znači nepovoljni vremenski uvjeti koji ne ispunjavaju uvjete iz članka 2. stavka 16. ove Uredbe;

(10) "nematerijalna imovina" znači imovina koja nema fizički ili financijski oblik, na primjer patenti, licencije, znanje i

(11) "materijalna imovina" znači imovina koja se sastoji od zemljišta, građevina i postrojenja te strojeva i opreme; iskustvo ili druga vrsta intelektualnog vlasništva;

(12) "početak rada na projektu ili aktivnosti" znači početak aktivnosti ili građevinskih radova povezanih s ulaganjem ili prva zakonski obvezujuća obveza za naručivanje opreme ili korištenje usluga ili bilo koja druga obveza koja projekt ili aktivnost čini neopozivima, ovisno o tome što nastupi prije; kupnja zemljišta i pripremni radovi, primjerice ishođenje dozvola i provođenje studija izvedivosti, ne smatraju se početkom radova ili aktivnosti;

(13) "intenzitet potpore" znači bruto iznos potpore izražen kao postotak prihvatljivih troškova, prije odbitka poreza ili drugih naknada;

(14) "datum dodjele potpore" znači datum na koji je na temelju primjenjivog nacionalnog pravnog režima korisniku dodijeljeno zakonsko pravo na primanje potpore;

Članak 5.

**Korisnici mjera**

Korisnici mjera iz ovoga Programa mogu biti poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Grada Ivanić-Grada i bez nepodmirenih obveza prema Gradu Ivanić-Gradu.

Korisnici mjera moraju udovoljavati i ostalim uvjetima propisanim po pojedinim mjerama, a sve u skladu s pojedinim člancima i Prilogom I Uredbe 702/2014.

Članak 6.

**Isključeno iz područja primjene Uredbe 702/2014**

Ovaj dio Programa ne primjenjuje se na:

1. potpore za djelatnosti povezane s izvozom u treće zemlje ili države članice, to jest potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću te,
2. potpore uvjetovane time da se prednost daje uporabi domaće robe u odnosu na uvezenu robu.

Isključena je dodjela pojedinačne i jednokratne potpore poduzetniku koji podliježe neizvršenom nalogu za povrat sredstava na temelju prethodne odluke Komisije kojom se potpora koju je dodijelila država članica ocjenjuje nezakonitom i nesukladnom s unutarnjim tržištem.

Poduzetnicima u teškoćama ne može se odobriti potpora sukladno ovom Programu, osim u slijedećim slučajevima:

1. ukoliko se radi o potpori za uklanjanje štete prouzročene elementarnim nepogodama u sektoru poljoprivrede, te
2. ukoliko se radi o potpori za nadoknadu gubitaka uzrokovanih nepovoljnim klimatskim prilikama koje se mogu izjednačiti s elementarnom nepogodom, pod uvjetom da je poduzetnik postao poduzetnik u teškoćama zbog gubitaka ili šteta prouzročenih dotičnom pojavom.

Potpora po ovom dijelu Programa ne smije se uvjetovati na način da sama po sebi, s obzirom na uvjete koji su s njom povezani ili s obzirom na način financiranja, podrazumijeva neizbježnu povredu prava Unije, a posebno:

1. obvezom korisnika potpore da ima poslovni nastan u određenoj državi članici ili da većina njegovih poslovnih jedinica ima poslovni nastan u toj državi članici
2. obvezom poduzetnika/korisnika potpore da koristi robu proizvedenu ili usluge pružene na državnom području;
3. ograničavanjem mogućnosti korištenja rezultata istraživanja, razvoja i inovacija u ostalim državama članicama.

Članak 7.

**Pragovi za prijavu**

Ovaj Program ne primjenjuje se ni na jednu pojedinačnu potporu čiji bruto ekvivalent potpore premašuje pragove utvrđeni člankom 4. stavkom 1. Uredbe br. 702/2014 odnosno člancima koji uređuju pojedinu mjeru.

Utvrđeni prag ne smije se izbjegavati umjetnim razdvajanjem programa ili projekata potpore.

Članak 8.

**Učinak poticaja**

1) Ovaj Program primjenjuje se isključivo na potpore koje imaju učinak poticaja.

2) Smatra se da potpora ima učinak poticaja ako je poduzetnik/korisnik potpore podnio pisani zahtjev prije početka rada na projektu odnosno djelatnosti. Zahtjev za potporu mora sadržavati barem sljedeće informacije:

1. naziv i veličinu poduzetnika;
2. opis projekta ili djelatnosti, uključujući datume početka i dovršetka;
3. mjesto održavanja projekta ili djelatnosti;
4. popis prihvatljivih troškova;
5. vrstu (bespovratno sredstvo, zajam, jamstvo, povratni predujam ili drugo) i iznos javnog financiranja potrebnog za projekt/djelatnost.

Članak 9.

**Intenzitet potpore i prihvatljivi troškovi**

1) U svrhu izračuna intenziteta potpore i opravdanih troškova, svi iznosi koji se koriste trebaju biti iznosi prije svih odbitaka poreza ili kakvog drugog troška. Opravdani troškovi popraćuju se pisanim dokazima koji trebaju biti jasni, konkretni i ažurirani.

2) Porez na dodanu vrijednost (PDV) nije prihvatljiv za potpore, osim kada se ne može tražiti njegov povrat u skladu s nacionalnim zakonodavstvom o PDV-u.

3) Ako se potpora ne dodjeljuje u obliku bespovratnih sredstava, iznos potpore jednak je bruto ekvivalentu bespovratnog sredstva.

4) Potpore koje se isplaćuju u više obroka potrebno je diskontirati na njihovu vrijednost na datum dodjele potpore. Prihvatljive troškove treba diskontirati na njihovu vrijednost na datum dodjele potpore. Kamatna stopa koju treba primijeniti pri diskontiranju diskontna je kamatna stopa koja se primjenjuje na datum dodjele potpore.

Članak 10.

**Zbrajanje potpora (kumulacija)**

1) Pri određivanju poštuje li se prag pojedinačne prijave i intenziteti potpore utvrđeni ovim Programom, u obzir se uzima ukupni iznos državnih potpora za potpomognutu djelatnost, projekt ili poduzetnika.

2) Ako se financiranje Unije kojim centralno upravljaju institucije, agencije, zajednička poduzeća ili druga tijela Unije koja nisu pod izravnom ili neizravnom kontrolom države članice kombinira s državnim potporama, za potrebe određivanja poštuju li se pragovi za prijavu i maksimalni intenziteti potpore te gornje granice, u obzir se uzimaju samo državne potpore, pod uvjetom da ukupan iznos javnog financiranja dodijeljenog u odnosu na iste prihvatljive troškove ne premašuje najpovoljnije stope financiranja utvrđene u primjenjivim propisima zakonodavstva Unije.

3) Potpore s prihvatljivim troškovima koje je moguće utvrditi, izuzete iz obveze prijave iz članka 108. stavka 3. Ugovora na temelju ove Uredbe, mogu se zbrajati s:

(a) bilo kojom drugom državnom potporom, pod uvjetom da se dotične mjere odnose na različite prihvatljive troškove koje je moguće utvrditi;

(b) bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako to zbrajanje ne dovodi do premašivanja najvišeg intenziteta potpore ili iznosa potpore koji je primjenjiv na tu potporu na temelju ovog Programa.

4) Potpore čiji troškovi nisu prihvatljivi troškovi koje je moguće utvrditi, a koji se izuzimaju na temelju članaka 18. i 45. Uredbe br. 702/2014 mogu se zbrajati s bilo kojom drugom državnom potporom s prihvatljivim troškovima koje je moguće utvrditi. Potpore bez prihvatljivih troškova koje je moguće utvrditi mogu se zbrajati s drugom državnom potporom bez prihvatljivih troškova koje je moguće utvrditi do najvećeg odgovarajućeg ukupnog praga za financiranje utvrđenog u odnosu na posebne okolnosti svakog slučaja na temelju Uredbe br. 702/2014 ili druge uredbe ili odluke o općem skupnom izuzeću koju je donijela Komisija.

5) Državne potpore koje se mogu dodijeliti temeljem ovog Programa ne mogu se zbrajati s plaćanjima iz čl.81. st. 2. i čl. 82. Uredbe (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347 od 20.12.2013., dalje: Uredba (EU) br. 1305/2013) u odnosu na iste prihvatljive troškove ako bi takvo zbrajanje dovelo do toga da intenzitet potpore ili iznos potpore premaši one utvrđene Uredbom br. 702/2014.

6) Državne potpore koje se dodjeljuju na temelju ovog Programa ne zbrajaju se s de minimis potporama u odnosu na iste prihvatljive troškove ako bi njihovo zbrajanje dovelo do toga da intenzitet potpore ili iznos potpore premaši one utvrđene Uredbom br. 702/2014.

7) Potpore za ulaganja namijenjena obnovi potencijala poljoprivredne proizvodnje iz članka 14. stavka 3. točke (e) Uredbe br. 702/2014 ne mogu se zbrajati s potporom za nadoknadu materijalne štete navedene u člancima 25., 26. i 30. Uredbe br. 702/2014.

8) Početne potpore za mlade poljoprivrednike i početne potpore za razvoj malih poljoprivrednih gospodarstava iz članka 18. Uredbe br. 702/2014 ne mogu se zbrajati s potporama za pokretanje poslovanja za mlade poljoprivrednike ili za razvoj malih poljoprivrednih gospodarstava iz članka 19. stavka 1. točke (a) podtočaka i. i iii. Uredbe (EU) br. 1305/20013 ako bi takvo zbrajanje dovelo do iznosa potpore višeg od onog koji je utvrđen u Uredbi br. 702/2014.

Članak 11.

**Objavljivanje i informacije**

Na objavljivanje, informiranje, izbjegavanje dvostrukog objavljivanja i izvješćivanje ovoga  
Programa primjenjuju se članci 9., 10. i 12. Uredbe br. 702/2014.

Članak 12.

**II. MJERE POTPORE**

**1. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom (čl. 14. Uredbe br. 702/2014)**

1. Potpore za ulaganja u materijalnu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom spojive su s unutarnjim tržištem u smislu članka 107. stavka 3. točke (c) Ugovora i izuzete iz obveze prijave iz njegova članka 108. stavka 3. ako ispunjavaju uvjete iz stavaka 2. do 14. članka 14 i poglavlja I. Uredbe br. 702/2014.

2. Ulaganje može provoditi jedan ili više korisnika ili se ono odnosi na materijalnu imovinu ili nematerijalnu imovinu koju upotrebljava jedan ili više korisnika.

3. Ulaganje mora imati barem jedan od sljedećih ciljeva:

1. poboljšanje ukupnih rezultata i održivosti poljoprivrednoga gospodarstva, osobito smanjenjem troškova proizvodnje ili poboljšanjem i preusmjerenjem proizvodnje;
2. poboljšanje prirodnog okoliša, higijenskih uvjeta ili standarda dobrobiti životinja, uz uvjet da predmetno ulaganje nadilazi standarde Unije koji su na snazi;
3. stvaranje i poboljšanje infrastrukture povezane s razvojem, prilagodbom i modernizacijom poljoprivrede, uključujući pristup poljoprivrednom zemljištu, okrupnjavanje zemljišta i poboljšanje, opskrbu i uštedu energije i vode;
4. ostvarivanje agro-okolišnih i klimatskih ciljeva, očuvanje biološke raznolikosti vrsta i staništa te povećanje vrijednosti javnog prostora područja mreže Natura 2000 ili drugih sustava visoke prirodne vrijednosti, kako je definirano u nacionalnim ili regionalnim programima ruralnog razvoja država članica, sve dok su ulaganja neproduktivna;
5. ponovna uspostava proizvodnog potencijala koji je oštećen elementarnim nepogodama, nepovoljnim klimatskim prilikama koje se mogu izjednačiti s elementarnom nepogodom, bolestima životinja ili nametnicima bilja te sprječavanje šteta koje uzrokuju ti događaji.

4. Ulaganje mora biti u skladu sa zakonodavstvom Unije i s nacionalnim pravom dotične države članice o zaštiti okoliša. Potpora za ulaganja za koja je potrebna procjena utjecaja na okoliš u skladu s Direktivom 2011/92/EU podliježe uvjetu da je takva procjena izvršena i da je odobrenje za provedbu predmetnog projekta ulaganja dano prije datuma dodjele pojedinačne potpore.

5. Potporom su obuhvaćeni sljedeći prihvatljivi troškovi:

1. troškovi izgradnje, stjecanja, uključujući leasing, ili poboljšanje nepokretne imovine
2. nabavu strojeva i opreme do tržišne vrijednosti imovine;
3. opći troškovi povezani s izdatcima iz točaka (a) i (b) kao što su honorari arhitekata, inženjera i savjetnika, troškovi koji se odnose na savjete o ekološkoj i gospodarskoj održivosti, uključujući studije izvedivosti; studije izvedivosti i dalje su prihvatljivi izdatci čak i ako, na temelju njihovih rezultata, nema izdataka iz točaka (a) i (b);
4. stjecanje ili razvoj računalnih programa te stjecanje patenata, licencija, autorskih prava i žigova;

(e) troškovi za neproduktivna ulaganja povezana s ciljevima iz stavka 3. točke (d)

(f )u slučaju ulaganja kojima je cilj obnova poljoprivrednog proizvodnog potencijala koji je oštećen elementarnim nepogodama, nepovoljnim klimatskim prilikama koje se mogu izjednačiti s elementarnom nepogodom, bolestima životinja ili nametnicima bilja, prihvatljivi troškovi mogu uključivati troškove nastale obnovom potencijala poljoprivredne proizvodnje do razine na kojoj je bio prije pojave tih događaja

6. Troškovi, osim onih navedenih u stavku 5. točkama (a) i (b) povezani s ugovorima o leasingu, kao što su marža davatelja leasinga, troškovi refinanciranja kamata, režijski troškovi i nadoknade za osiguranje, nisu prihvatljivi troškovi.

Obrtni kapital ne smatra se prihvatljivim troškom.

7. Potpora se ne dodjeljuje za sljedeće:

1. kupnju proizvodnih prava, prava na plaćanja i jednogodišnjeg bilja;
2. sadnju jednogodišnjeg bilja;
3. odvodnjavanje;
4. ulaganja za usklađivanje sa standardima Unije, osim potpore dodijeljene mladim poljoprivrednicima unutar 24 mjeseca od osnivanja poljoprivrednoga gospodarstva;
5. nabavu životinja, osim potpora dodijeljenih za ulaganja prema stavku 3. članku 14. Uredbe br. 702/2014.

8. Potpore ne smiju biti ograničene na pojedine poljoprivredne proizvode i stoga moraju biti dostupne ili svim sektorima primarne poljoprivredne proizvodnje ili čitavom sektoru proizvodnje bilja ili čitavom sektoru proizvodnje životinja. Međutim, države članice mogu izuzeti određene proizvode zbog prevelikog kapaciteta na unutarnjem tržištu ili pomanjkanja prodajnih mogućnosti.

9. Intenzitet potpore je do 50 % iznosa prihvatljivih troškova koji su nastali i plaćeni

**od dana predaje zahtjeva**, zaključno do 2.11.2020., ali ne više od 10.000,00 kuna po korisniku.

Kriteriji dodjele:

- zahtjevi za potpore se rješavaju prema redoslijedu prispijeća i do utroška proračunskih sredstava

- sukladno članku 4. Uredbe 702/2014 ukupan iznos potpora ne smije prijeći protuvrijednost od 500.000 EUR po poduzetniku po projektu ulaganja

Potpore iz ovog članka dijele se na sljedeće mjere:

**MJERA 1.1.** - kupnja višegodišnjeg certificiranog sadnog materijala

**MJERA 1.2**. - građenje i/ili rekonstrukcija putne mreže unutar gospodarstva

**MJERA 1.3.** - kupnja mehanizacije i opreme za obavljanje poljoprivredne djelatnosti

**MJERA 1.4.** - kupnja ograde za životinje

**MJERA 1.5.** – kupnja opreme za zaštitu od padalina

Članak 13.

**2. Potpore za plaćanje premije osiguranja (čl. 28. Uredbe br. 702/2014)**

1. Potpore koje se dodjeljuju MSP-ovima (mikro, mala i srednja poduzeća) koji se bave primarnom poljoprivrednom proizvodnjom za plaćanje premija osiguranja spojive su s unutarnjim tržištem u smislu članka 107. stavka 3. točke (c) Ugovora i izuzete iz obveze prijave iz njegova članka 108. stavka 3. ako ispunjavaju uvjete utvrđene u stavcima 2. do 6. ovog članka i u poglavlju I.

2. Potpora:

1. ne predstavlja prepreku funkcioniranju unutarnjeg tržišta usluga osiguranja;
2. nije ograničena na osiguranje koje pruža jedno osiguravajuće društvo ili skupina društava;
3. se ne smije uvjetovati time da ugovor o osiguranju mora biti sklopljen s osiguravajućim društvom s poslovnim nastanom u predmetnoj državi članici.

3. Osiguranjem se namjerava pokriti gubitke uzrokovane sljedećim:

1. elementarnim nepogodama;
2. nepovoljnim klimatskim prilikama koje se mogu izjednačiti s elementarnom nepogodom i drugim nepovoljnim
3. klimatskim prilikama;
4. bolestima životinja ili najezdama nametnika bilja.
5. zaštićenim životinjama.

4. Osiguranjem se:

1. nadoknađuje samo trošak nadoknade gubitaka iz stavka 3.;
2. ne zahtijeva niti određuje vrsta ili količina buduće poljoprivredne proizvodnje.

5. Države članice primjenom odgovarajućih gornjih granica mogu ograničiti iznos premije osiguranja koji je prihvatljiv za potporu.

6. Intenzitet potpore ograničen je na 40 % troškova premije osiguranja koja je nastala i

plaćena **od dana predaje zahtjeva**, zaključno do 2.11.2020, ali ne više od 7.000,00 kn po korisniku.

Uvjet za dodjelu potpore:

* zaključena i plaćena premija osiguranja za tekuću godinu prema zaključenoj polici osiguranja

Kriteriji dodjele:

- zahtjevi za potpore se rješavaju prema redoslijedu prispijeća i do utroška

proračunskih sredstava

Članak 14.

**DIO II**

**Državne potpore usklađene s Uredbom br. 1407/2013**

Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbaom Komisije (EU) 1407/2013. od 18. prosinca 2013. godine o primjeni članka 107. i 108. Ugovora o funkcioniranju Europske unije na de minimis potpore,(u daljnjem tekstu Uredba 1407/2013.) primjenjuje se na potpore koje se dodjeljuju poduzetnicima u svim sektorima, osim na:

a) potpore koje se dodjeljuju poduzetnicima koji djeluju u sektorima ribarstva i akvakulture kako je obuhvaćeno Uredbom (EZ) broj 104/2000 (1),

b) potpore koje se dodjeljuju poduzetnicima koji djeluju u primarnoj proizvodnji poljoprivrednih proizvoda,

c) potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda u sljedećim slučajevima:

- ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju,

- ako su potpore uvjetovane njegovim djelomičnim ili potpunim prenošenjem na primarne proizvođače,

d) potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem

distribucijske mreže ili s drugim troškovima povezanim s izvoznom djelatnošću,

e) potpore koje su uvjetovane uporabom domaćih proizvoda umjesto uvezenih.

Članak 15.

1. **KORISNICI**

Prihvatljivi korisnici mogu biti poljoprivredna gospodarstva upisana u Upisnik poljoprivrednih gospodarstava sa sjedištem i poljoprivrednom proizvodnjom (poljoprivredno zemljište, nasadi, stoka, gospodarski objekti i sl.) na području Grada Ivanić-Grada, te **poljoprivredna gospodarstva sa sjedištem u Gradu Ivanić-Gradu i poljoprivrednom proizvodnjom izvan područja Grada Ivanić-Grada**, a koja zadovoljavaju kriterije propisane za pojedine aktivnosti.

Poljoprivredno gospodarstvo obuhvaća sljedeće subjekte u poljoprivrednoj proizvodnji: OPG, PG, obrti, trgovačka društva, udruge i zadruge registrirane za obavljanje poljoprivredne djelatnosti i za provođenje programa iz područja poljoprivrede

Za korisnike potpora koji su u sustavu PDV-a, troškovi PDV-a nisu prihvatljivi za odobravanje potpore.

Članak 16.

Sukladno članku 2., točka 2. Uredbe *de minimis* pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a)

do (d) preko jednog ili više drugih poduzeća isto se tako smatraju jednim

poduzetnikom.

Članak 17.

**MJERA 3. - Edukacija i stručno osposobljavanje**

Potpora za edukaciju i stručno osposobljavanje za rad u poljoprivredi i na gospodarstvu/kućanstvu odnosi se na pohađanje tečajeva potrebnih za bavljenje određenom proizvodnjom ili uslugom na poljoprivrednom gospodarstvu, stručno osposobljavanje po posebnim programima, zakonski obvezno stručno osposobljavanje vezano uz poljoprivrednu i šumarsku proizvodnju

Uvjeti za dodjelu potpore:

* preslika Uvjerenja/svjedodžbe o osposobljavanju izdana od strane nositelja tečaja koji ima rješenje/ovlaštenje od strane nadležnog ministarstva za izvođenje programa obrazovanja odraslih,
* preslika potvrde o položenom ispitu, izdana od strane nositelja tečaja koji ima rješenje/ovlaštenje od strane nadležnog ministarstva za obrazovanje koje je zakonski obvezno,
* dokaz da je edukacija/stručno osposobljavanje plaćeno u cijelosti,

potpora će se odobriti samo jednom članu poljoprivrednog gospodarstva upisanog u Upisnik poljoprivrednih gospodarstava u tekućoj godini za istu edukaciju/obrazovanje.

Intenzitet potpore:

* 50% cijene programa
* najviše do 400,00 kuna po korisniku

Kriteriji dodjele:

* zahtjevi za potpore se rješavaju prema redoslijedu prispijeća i do utroška proračunskih sredstava,
* sukladno članku 3. Uredbe Komisije (EZ) broj 1407/2013 ukupan iznos potpora male vrijednosti koji je dodijeljen pojedinom korisniku ne smije prijeći protuvrijednost od 200.000,00 EUR tijekom bilo kojeg razdoblja od tri fiskalne godine

**MJERA 4. - Potpore za financiranje poljoprivrednih zadruga**

Potpora će se odobriti korisniku za financiranje projekata koji doprinose razvoju poljoprivredne proizvodnje i razvoju ruralnog prostora Grada, te za potporu dijela troškova aktivnosti poljoprivrednih zadruga koje se odnose na djelatnost bilinogojstva, stočarstva, šumarstva ili lovstva ili s njima povezane uslužne djelatnosti, odnosno pomoćne djelatnosti u poljoprivredi ili djelatnost proizvodnje proizvoda bilinogojstva i stočarstva i prvoga stupnja njihove prerade.

Cilj: Promicanje interesa poljoprivrede i poljoprivrednih proizvođača, odnosno njihovo uključivanje u gospodarske tokove kroz smanjenje troškova osnivanja, izrade razvojnih i poslovnih planova, kao i organiziranog pristupa tržištu u proizvodnji i plasmanu roba ili usluga

Potpora će se odobriti korisniku za:

* Osnivanje poljoprivredne zadruge – sudske takse, javnobilježničke i odvjetničke usluge, objavljivanje oglasa o registraciji i sl.;
* Ulaganja u novu opremu (računalna, komunikacijska i druga oprema, računalni softver, uredski namještaj i inventar)
* Troškovi za nematerijalna ulaganja (nabava patenta, licenci, posebnih znanja i vještina);
* Troškovi za pomoćne djelatnosti u poljoprivredi ili djelatnosti proizvodnje proizvoda bilinogojstva i stočarstva i prvoga stupnja njihove prerade,
* Organizaciju specijalističkih seminara, kao i pokriće dijela troškova sudjelovanja na

sajmovima i izložbama u i izvan područja Grada Ivanić-Grada,

* Troškovi za rad upravitelja i zaposlenika, te vanjskih suradnika poljoprivredne zadruge;
* Izrade dizajna proizvoda i ambalaže, marketinške usluge – istraživanje tržišta, izrada webstranica, kataloga, promicanje proizvoda.

Uvjeti za dodjelu potpore su:

* Zadruga je upisana u Sudski registar i djeluje na području Grada Ivanić-Grada
* Izvještaj o radu s financijskim izvješćem za 2019. god. (Ovjerena preslika zapisnika sa posljednje skupštine iz koje je vidljiv izvještaj o radu i financijski izvještaj za 2019. godinu na službenom obrascu institucije gdje se podnosi (npr. FINA)
* Da nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada
* Protiv prijavitelja se ne vodi kazneni postupak (Uvjerenje nadležnog suda da se protiv prijavitelja ne vodi kazneni postupak, ne starije od šest mjeseci od dana predaje prijave),
* Protiv osobe ovlaštene za zastupanje prijavitelja se ne vodi kazneni postupak (Uvjerenje nadležnog suda da se protiv osobe ovlaštene za zastupanje prijavitelja ne vodi kazneni postupak, ne starije od šest mjeseci od dana predaje prijave
* Nema dvostrukog financiranja projekta iz gradskog Proračuna i financiranje ne prelazi više od 100% vrijednosti projekta.

Intenzitet potpore:

* 100% iznosu ukupnih prihvatljivih troškova programa,
* najmanji iznos sredstava po pojedinom programu iznosi 3.000,00 kn, a najveći 50.000,00kn tijekom jedne kalendarske godine

Kriteriji dodjele:

* zahtjevi za potpore se rješavaju prema redoslijedu prispijeća i do utroška proračunskih sredstava,
* sukladno članku 3. Uredbe Komisije (EZ) broj 1407/2013 ukupan iznos potpora male vrijednosti koji je dodijeljen pojedinom korisniku ne smije prijeći protuvrijednost od 200.000,00 EUR tijekom bilo kojeg razdoblja od tri fiskalne godine

**MJERA 5. - Potpora za izradu dokumentacije za prijavu na EU fondove**

Potpora se ostvaruje za konzultantske usluge pri izradi dokumentacije potrebne za apliciranje na natječaje iz Programa ruralnog razvoja Republike Hrvatske za razdoblje 2014. – 2020.

Uvjeti za dodjelu potpore:

* vrijednost ulaganja minimalno 50.000,00 kn,
* račun za izvršene konzultantske usluge,

Intenzitet potpore:

* 50% cijene programa, ali ne više od 10.000,00 kn

Kriteriji dodjele:

* zahtjevi za potpore se rješavaju prema redoslijedu prispijeća i do utroška proračunskih sredstava,
* sukladno članku 3. Uredbe Komisije (EZ) broj 1407/2013 ukupan iznos potpora male vrijednosti koji je dodijeljen pojedinom korisniku ne smije prijeći protuvrijednost od 200.000,00 EUR tijekom bilo kojeg razdoblja od tri fiskalne godine

Članak 18.

1. **POTREBNA DOKUMENTACIJA I POSTUPAK DODJELE POTPORE**

Za potpore koje su navedene u ovom Programu, nadležni Upravni odjel raspisuje i provodi javne pozive i/ili javne natječaje.

Javne poziv i/ili javni natječaj sadrži:

- naziv tijela koje objavljuje javni poziv i/ili javni natječaj*;*

- predmet javnog poziva i/ili javnog natječaja;

- opće uvjete i kriterije za dodjelu potpore;

- popis potrebne dokumentacije;

- naziv i adresu tijela kojem se zahtjevi podnose;

- vrijeme trajanja javnog poziva i/ili javnog natječaja;

- podatke o informacijama.

Obavijest o javnom pozivu i/ili javnom natječaju objavljuje se na službenim internet stranicama Grada Ivanić-Grada [www.ivanic-grad.hr](http://www.ivanic-grad.hr) , Obiteljskom radiju Ivanić i Oglasnoj ploči Grada.

Članak 19.

Zahtjevi za potpore iz javnog poziva i/ili javnog natječaja podnose se na propisanim obrascima s potrebnom dokumentacijom najkasnije do 02. studenog 2020. godine ili do utroška sredstava predviđenih Proračunom Grada Ivanić-Grada za tekuću godinu. Postupak obrade podnesenih zahtjeva za pojedinu mjeru iz ovog Programa provodi Povjerenstvo za potpore na području Grada Ivanić-Grad koje imenuje Gradonačelnik Grada Ivanić-Grada. Zahtjevi se rješavaju prema redoslijedu prispijeća i do utroška proračunskih sredstava.

Članak 20.

Prilikom obrade zahtjeva dobivenih po javnom pozivu i/ili javnom natječaju utvrđuje se pravovremenost i potpunost prijave, udovoljavanje propisanim uvjetima iz ove Odluke i javnog poziva i/ili javnog natječaja te iznos prihvatljivih troškova.

Zahtjevi dostavljeni izvan roka propisanog javnim pozivom i/ili javnim natječajem ne razmatraju se.

Članak 21.

Sredstva za provedbu Programa osigurana su u proračunu Grada Ivanić-Grada.

Članak 22.

Potpore se dodjeljuju u skladu s raspoloživim sredstvima do iskorištenja istih.

Ukupan iznos svih potpora po jednom poljoprivrednom gospodarstvu iz ovog Programa ne

može iznositi više od 30.000,00 kn tijekom jedne kalendarske godine, a za zadruge ukupan iznos ne može iznositi više od 50.000,00.

Za isto ulaganje ili mjeru korisnik može potporu ostvariti samo jednom u istoj tekućoj godini.

Članak 23.

Sukladno članku 3. Uredbe 1407/2013 ukupan iznos potpora male vrijednosti koji je

dodijeljen jednom poduzetniku ne smije prijeći iznos od 200 000 EUR-a tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.

Sukladno članku 6. Uredbe 1407/2013, podnositelj zahtjeva mora svom zahtjevu priložiti

izjavu o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1407/2013.

KONTROLA

Članak 24.

Korisnik potpore dužan je Gradu Ivanić-Gradu dostaviti pisano izvješće o realizaciji aktivnosti za koju je dodijeljena potpora, koje sadrži prikaz utroška dodijeljene potpore, preslike računa ispostavljenih od dobavljača korisniku potpore, kao i dokaze o izvršenim plaćanjima od strane korisnika potpore.

Korisnik potpore dužan je omogućiti davatelju potpore kontrolu namjenskog utroška dobivene potpore. Stručnu i administrativnu kontrolu provodi nadležni Upravni odjel.

POVRAT SREDSTAVA

Članak 25.

Korisnici potpora dužni su dobivena sredstva koristiti strogo namjenski.

Ukoliko korisnik potpore ne dostavi izvješće o realizaciji ili ne dokaže namjensko trošenje sredstava ili se prilikom nadzora utvrdi nepravilnost, ili ne izvede projekt, korisnik potpore iz ovog Programa dužan je odobrena sredstva vratiti na žiro-račun Grada Ivanić-Grada u roku od 15 (petnaest) dana od dana utvrđivanja nepravilnosti ili neizvođenja projekta, te isti neće imati pravo na dodjelu bespovratnih sredstava iz Proračuna Grada Ivanić-Grada u narednih 5 (pet) godina.

STUPANJE NA SNAGU

Članak 26.

Ovaj Program stupa na snagu osmog dana od dana objave u Službenom glasniku

Grada Ivanić-Grada.

Članak 27.

Mjere koje će se dodjeljivati sukladno Uredbi 702/2014 iz ovoga Programa I. dio primjenjuje se od dana dobivanja pismene suglasnosti Ministarstva poljoprivrede i Europske komisije, a potpore usklađene sa Uredbom 1407/2013 navedene u Dio II. Programa stupaju na snagu s danom donošenja.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Programa potpora poljoprivredi na području Grada Ivanić-Grada za 2020. godinu |
| **PRAVNI TEMELJ:** | Na temelju članka 36. Zakona o poljoprivredi („Narodne novine“ br. 118/18 i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Člankom 36. Zakona o poljoprivredi propisano je da je davatelj državne potpore u poljoprivredi i ruralnom razvoju, između ostalih, i jedinica lokalne samouprave te se shodno tome donosi ovaj Program.

Ovim Programom utvrđuju se aktivnosti u poljoprivredi za koje će Grad Ivanić-Grad u 2020. godini dodjeljivati potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava iz Proračuna Grada Ivanić-Grada.

Potpore iz ovog Programa dodjeljivat će se za 2020. godinu u iznosu od  
680.000,00 kuna godišnje. Korisnici mjera iz ovoga Programa mogu biti poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Grada Ivanić-Grada i bez nepodmirenih obveza prema Gradu Ivanić-Gradu te moraju udovoljavati i ostalim uvjetima propisanim po pojedinim mjerama, a sve u skladu s pojedinim člancima i Prilogom I Uredbe 702/2014.

Mjere potpore predviđene ovim Programom su sljedeće:

1. Potpore za ulaganja u materijalnu imovinu ili nematerijalnu imovinu na poljoprivrednim gospodarstvima povezana s primarnom poljoprivrednom proizvodnjom (čl. 14. Uredbe br. 702/2014)

2. Potpore za plaćanje premije osiguranja (čl. 28. Uredbe br. 702/2014)

3. Edukacija i stručno osposobljavanje

4. Potpore za financiranje poljoprivrednih zadruga

5. Potpora za izradu dokumentacije za prijavu na EU fondove

Ciljevi Programa su unapređenje i modernizacija poljoprivredne proizvodnje, očuvanje i razvoj ruralnih područja i ruralnih vrijednosti, poticanje gospodarskog razvoja na cjelokupnom području Grada te poticanje interesnog povezivanja poljoprivrednih proizvođača kroz zadruge i udruge radi povećanja njihove konkurentnosti, zajedničkog nastupa na tržištima i podizanje kvalitete poljoprivrednih proizvoda.

Slijedom navedenog, predlažem Gradskom vijeću usvajanje ovog Programa.